recursal/SuperWikiNEXT-32B huggingface dataset:
ব্লখ তরঙ্গ সিলিকন
**ব্লখ তরঙ্গ** হলো পর্যায়ক্রমে পুনরাবৃত্ত পরিবেশে অবস্থিত কণা, সাধারণত স্ফটিকের মধ্যে অবস্থিত ইলেক্ট্রন-এর নির্দেশক এক ধরনের তরঙ্গ ফাংশন। একে ব্লখ ফাংশন বা ব্লখ দশা বা ব্লখ তরঙ্গফাংশন নামেও ডাকা হয়। সুইস পদার্থবিজ্ঞানী ফেলিক্স ব্লখের নামানুসারে এর নামকরণ করা হয়েছে। তরঙ্গফাংশন ψ একটি ব্লখ তরঙ্গ হবে যদি নিম্নোক্ত নীতি মেনে চলে-

{\displaystyle \psi (\mathbf {r} )=\mathrm {e} ^{\mathrm {i} \mathbf {k} \cdot \mathbf {r} }u(\mathbf {r} )}
যেখানে r হলো অবস্থান, ψ হলো ব্লখ তরঙ্গ, u হলো পর্যায়ক্রমিক ফাংশন, k একটি স্ফটিক তরঙ্গ ভেক্টর, e হলো ইউলার্স ধ্রুবক i হলো কল্পিত একক। ব্লখ তরঙ্গ মূলত ব্লখের উপপাদ্যের জন্য গুরুত্বপূর্ণ। কারণ এর দ্বারা একটি ইলেক্ট্রনের স্ফটিক দশায় স্টেশনারী স্টেট- এই সমীকরণ দ্বারা ব্যাখ্যা সম্ভব।

প্রয়োগ ও ফলাফল
---------------

ব্লখের তরঙ্গের সবচেয়ে সাধারণ উদাহরণ হলো স্ফটিকের মধ্যস্থ ইলেক্ট্রন।
উদাহরণস্বরূপঃ

{\displaystyle \psi (\mathbf {r} )=\mathrm {e} ^{\mathrm {i} \mathbf {k} \cdot \mathbf {r} }u(\mathbf {r} )}

ইতিহাস এবং সংশ্লিষ্ট কিছু সমীকরণ
--------------------------------

১৯২৮ সালে ফেলিক্স ব্লখ দ্বারা ব্লখ দশার ধারণাটি সর্বপ্রথম উপস্থাপিত হয়েছিল ঘন স্ফটিক পদার্থের ভেতর দিয়ে ইলেক্ট্রন প্রবাহ বর্ণনা করার জন্য। জর্জ উইলিয়াম হিল (১৮৭৭),গ্যাস্টন ফ্লকুয়েট (১৮৮৩),আলেকজাণ্ডার লিয়াপুনভ (১৮৯২) পৃথক পৃথকভাবে এই ধরনের ফাংশন আবিষ্কার করেছিলেন। কিন্তু তারা শুধুমাত্র অন্তরীকরণেই এ ধরনের সমীকরণের মতো ফাংশনের গাণিতিক ব্যবহার করতেন। কিন্তু সর্বপ্রথম ব্লখ-ই পদার্থবিজ্ঞানে এর ব্যবহার করেন।

তথ্যসূত্র
---------

1. ↑  Kittel, Charles (১৯৯৬)। *Introduction to Solid State Physics*। New York: Wiley। আইএসবিএন 0-471-14286-7।
**বাদামী গাছফড়িং** (ইংরেজি: Brown Planthopper) Delphacidae গোত্রের *Nilaparvata lugens (Stal)* প্রজাতির সাধারণ নাম। সবুজ ধানের অন্যতম শত্রু বাদামী গাছফড়িং। এটি কারেন্ট পোকা নামেও পরিচিত। এরা খুব তাড়াতাড়ি বংশ বৃদ্ধি করে, ফলে এ পোকার সংখ্যা এত বেড়ে যায় যে, আক্রান্ত ক্ষেতে বাজ পড়ার মত হপারবার্ণ - এর সৃষ্টি হয়।

আকার আকৃতি
----------

এগুলোর গায়ের রঙ বাদামি বা গাঢ় বাদামী। পূর্নবয়স্ক পোকা লম্বা ও খাটো দু’ধরনের হয়ে থাকে। এগুলোর দেহ খুবই নরম এবং স্ত্রী পোকার পেট পুরুষ অপেক্ষা বেশ বড়ো। পূর্নবয়স্ক পোকা ৩.৫-৫.০ মি.মি. লম্বা। স্ত্রী পোকা পুরুষ অপেক্ষা বড়।

জীবনবৃত্তান্ত
-------------

এরা পাতার খোলে এবং পাতার মধ্য শিরায় ডিম পাড়ে। ডিম ফুটে বাচ্চা (নিম্ফ) বের হতে ৭-৯ দিন সময় লাগে। বাচ্চাগুলো ৫ বার খোলস বদলায় এবং পূর্ণবয়স্ক ফড়িং এ পরিণত হতে ১৩-১৫ দিন সময় নেয়। প্রথম পর্যায়ের (ইনস্টার) বাচ্চাগুলোর রং সাদা এবং পরের পর্যায়ের বাচ্চাগুলো বাদামী। বাচ্চা থেকে পূর্ণবয়স্ক বাদামী গাছফড়িং ছোট পাখা এবং লম্বা পাখা বিশিষ্ট হতে পারে। ধানে শীষ আসার সময় ছোট পাখা বিশিষ্ট ফড়িং এর সংখ্যাই বেশি থাকে এবং স্ত্রী পোকাগুলো সাধারণত গাছের গোড়ার দিকে বেশি থাকে। গাছের বয়স বাড়ার সাথে সাথে লম্বা পাখা বিশিষ্ট ফড়িং এর সংখ্যাও বাড়তে থাকে, যারা এক জায়গা থেকে আর এক জায়গায় উড়ে যেতে পারে।

ক্ষতির প্রকৃতি
--------------

বাদামী গাছফড়িং খুব তাড়াতাড়ি বংশ বৃদ্ধি করে সংখ্যা এত বেড়ে গিয়ে আক্রান্ত জমিতে হপারবার্ণ এর সৃষ্টি হয়। আক্রান্ত গাছগুলো প্রথমে হলদে হয় এবং পরে শুকিয়ে মারা যায়। লম্বা পাখাবিশিষ্ট পূর্ণবয়স্ক বাদামী ফড়িংগুলো প্রথমে ধান ক্ষেতে আক্রমণ করে। কখনও কখনও বাচ্চা ওপূর্নবয়স্ক উভয় অবস্থায় এ পোকা ধান গাছের গোড়ায় বসে রস শুষে খায়। বাদামী গাছফড়িং গ্রাসি স্টান্ট, র‌্যাগেট স্টান্ট ও উইল্টেড স্টান্ট নামক ভাইরাস রোগ ছড়ায়।

দমন ব্যবস্থা

১. সারিবদ্ধ ভাবে ধান রোপন করতে হবে।

২.পাইমেটোজিন +নিতেনপাইরাম অথবা শুুুুধু পাইমেটোজিন প্রতি লিটার পানিতে ১ গ্রাম দিয়ে গাছের গোড়া ভালো ভাবে স্প্রে দিতে হবে।

আরো দেখুন
---------

* কীটতত্ত্ব

তথ্যসূত্র
---------

1. ↑  Khush, GS (১৯৯৯)। "Green revolution: preparing for the 21st century."। *Genome*। **42** (4): 646–55। ডিওআই:10.1139/g99-044। পিএমআইডি 10464789।
2. 1 2 3 4  বিশ্বাস, বিবেকানন্দ (জুন ২০১৪)। "কৃষি কীটতত্ত্ব"। ওয়াহাব, আবদুল। *আধুনিক কীটতত্ত্ব*। ঢাকা, বাংলাদেশ: বাংলা একাডেমী। পৃষ্ঠা ৫০৩। আইএসবিএন 984-07-5355-X।
3. 1 2  ভট্টাচার্য, গোপালচন্দ্র (১৯৮৬)। "কৃষি কীটত্ত্ব"। *বাংলার কীটপতঙ্গ*। কোলকাতা, ভারত: দে’জ পাবলিশিং।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
4. ↑  Preap, V.; Zalucki, M. P.; Jahn, G. C. (২০০৬)। "Brown planthopper outbreaks and management"। *Cambodian Journal of Agriculture*। **7** (1): 17–25।
**রবার্ট উইকহাম অ্যান্ডারসন** (ইংরেজি: Robert Anderson; জন্ম: ২ অক্টোবর, ১৯৪৮) ক্রাইস্টচার্চে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। ১৯৭৬ থেকে ১৯৭৮ সময়কালে নিউজিল্যান্ড ক্রিকেট দলের অন্যতম সদস্য ছিলেন তিনি।

দলে তিনি মূলতঃ মাঝারীসারির ডানহাতি ব্যাটসম্যান হিসেবে খেলতেন। এছাড়াও লেগ ব্রেক বোলিংয়ে পারদর্শিতা দেখিয়েছেন **রবার্ট অ্যান্ডারসন**।

প্রারম্ভিক জীবন
---------------

ম্যাক অ্যান্ডারসন তার বাবা। ম্যাক ১৯৪৬ সালে নিউজিল্যান্ডের পক্ষে একটিমাত্র টেস্টে অংশগ্রহণ করেছিলেন। অন্যদিকে রবার্টের পুত্র টিম ১৯৯৭-৯৮ মৌসুম থেকে ২০০২-০৩ মৌসুম পর্যন্ত সেন্ট্রাল ডিস্ট্রিক্টসের পক্ষে প্রথম-শ্রেণীর ক্রিকেটে লেগ স্পিনার হিসেবে খেলেছেন।

ঘরোয়া ক্রিকেট
--------------

১৯৬৭-৬৮ মৌসুমে ক্যান্টারবারির পক্ষে প্রথম-শ্রেণীর ক্রিকেটে অভিষেক ঘটে রবার্ট অ্যান্ডারসনের। এছাড়াও, নর্দার্ন ডিস্ট্রিক্টস, ওতাগো ও সেন্ট্রাল ডিস্ট্রিক্টসের প্রতিনিধিত্ব করেছেন। ১৯৮১-৮২ মৌসুম শেষে প্রথম-শ্রেণীর ক্রিকেট থেকে অবসরগ্রহণ করেন।

১৯৭৮ সালে স্কটল্যান্ডের বিপক্ষে নিউজিল্যান্ডের সদস্যরূপে ব্যক্তিগত সর্বোচ্চ ১৫৫ রান তুলেছিলেন। 
এছাড়াও হক কাপে সাউথল্যান্ড, নর্থল্যান্ড ও মানাওয়াতুর পক্ষে খেলেছিলেন। তন্মধ্যে, ১৯৭৩-৭৪ মৌসুমে সাউথল্যান্ডের বিপক্ষে চারটি চ্যালেঞ্জ খেলায় অংশ নেন ও তিন সেঞ্চুরি সহযোগে ৯৩.৫০ গড়ে ৫৬১ রান তুলেছিলেন।

২০১১ সালে ঘোষিত শতাব্দীর সেরা হক কাপ একাদশের অন্যতম সদস্য মনোনীত হন।

টেস্ট ক্রিকেট
-------------

সমগ্র খেলোয়াড়ী জীবনে নিউজিল্যান্ডের পক্ষে নয়টি টেস্ট ও দুইটি একদিনের আন্তর্জাতিকে অংশগ্রহণের সুযোগ হয় তার। ৯ অক্টোবর, ১৯৭৬ তারিখে পাকিস্তানের বিপক্ষে তার টেস্ট অভিষেক পর্ব সম্পন্ন হয়।

১৯৭৬-৭৭ মৌসুমে পাকিস্তানের বিপক্ষে তিন টেস্টে অংশগ্রহণ করেন। ১৯৭৭-৭৮ মৌসুমে ও ১৯৭৮ সালে ইংল্যান্ডের বিপক্ষে যথাক্রমে নিজদেশে ও সফরকারী দলের মাঠে টেস্ট খেলেন। লাহোরে স্বাগতিক পাকিস্তানের বিপক্ষে অনুষ্ঠিত সিরিজের প্রথম টেস্টে ব্যক্তিগত সর্বোচ্চ ৯২ রান তুলেন। এ সময় নিউজিল্যান্ড দল ফলো-অনে পরেছিল। এরপর দ্বিতীয় ইনিংসে দলের সংগ্রহ ৬২/৪ থাকা অবস্থায় মার্ক বার্জেসের সাথে পঞ্চম উইকেটে ১৫৫ মিনিট অবস্থান করে মূল্যবান ১৮৩ রানের জুটি গড়েন। তবে, ১৯৭৩ সালে ইংল্যান্ড গমন করলেও কোন টেস্টে অংশগ্রহণের সৌভাগ্য হয়নি তার।

তথ্যসূত্র
---------

1. ↑  "Batting in Hawke Cup 1973-74"। *CricketArchive*। সংগ্রহের তারিখ ২ নভেম্বর ২০১৭।
2. ↑  Martin, Wayne (২ নভেম্বর ২০১৭)। "Nelson hold an esteemed place in annals of Hawke Cup cricket history"। *Stuff.co.nz*। সংগ্রহের তারিখ ২৯ মার্চ ২০১৭।

আরও দেখুন
---------

* কার্ল বাফিন
* ব্রেন্ডন ব্রেসওয়েল
* নিউজিল্যান্ডীয় টেস্ট ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা
* নিউজিল্যান্ডীয় একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে রবার্ট অ্যান্ডারসন উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে রবার্ট অ্যান্ডারসন  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
* "Limited Overs: Robert Anderson"  ওয়েব্যাক মেশিনে আর্কাইভকৃত ৯ নভেম্বর ২০১৯ তারিখে
**বান কাবাব** (উর্দু: بن کباب‎‎, হিন্দি: बन कबाब) পাকিস্তান এবং ভারতের স্থানীয় স্যান্ডউইচ, তবে এটি এখন সমগ্র ভারতীয় উপমহাদেশে উপলব্ধ। বান কাবাবগুলি করাচি এবং লাহোরের মতো পাকিস্তানি মেট্রো শহরগুলির স্বাক্ষর হলেও এগুলি পুরো পাকিস্তানে পাওয়া যায়। ভারতে এটি নিয়মিত স্ট্রিট ফুড (রাস্তার খাবার) হিসাবে খাওয়া হয়, বিশেষভাবে ভারতের ভোপাল, লখনউ এবং হায়দ্রাবাদে ; এটি বিশেষত ভারতীয় মুসলমানদের কাছে জনপ্রিয়, রমজানে গভীর রাতে খাবারটি খাওয়া হয়।

বান কাবাব সাধারণত রাস্তার ধারের দোকান, ফুটপাথের বিক্রেতা এবং ফাস্টফুড রেস্তোরাঁগুলিতে বিক্রি হয়। এগুলি সাধারণত আন্ডে ওয়ালা বার্গার (ডিমের বার্গার) নামেও পরিচিত। বান কাবাবের একটি 'ভাজা' সংস্করণ লাহোরে জনপ্রিয়, প্রচুর পরিমাণে মাখন এবং এতে ব্যবহৃত কাবাবের মিশ্রণের মতো লেইয়ের কারণে এটি 'বান প্লাস্টার' নামে পরিচিত। বান কাবাব সাধারণত একটি মূল খাবার বা জলখাবার হিসাবে খাওয়া হয়।

উপকরণ
-----

বান কাবাব একটি ঈষৎ-ভাজা মশলাদার পেটি, পেঁয়াজ এবং চাটনি সমন্বিত থাকে। চাটনি তেঁতুল, লবণ, জিরা গুঁড়া, লাল মরিচ, এবং/অথবা থেকে বানের সাথে রায়তা দেওয়া হয়। বানটি তাওয়ায় সেকা হয়।

বান কাবাব প্যাটিগুলি গরুর মাংস বা খাসির মাংসের কিমা, ভাঙানো ডাল, জিরা গুঁড়ো এবং ফ্যাটানো ডিম দিয়ে তৈরি করা হয়। প্যাটিগুলি ঘি বা তেলে ভাজা হয়। বান কাবাব ভাজা ডিম বা অমলেট দিয়েও তৈরি হতে পারে এবং শীর্ষে টমেটো, শসা বা পেঁয়াজ দিয়ে পরিবেশন করা যেতে পারে।

প্রকারভেদ
---------

প্যাটিগুলো মুরগি, গো-মাংস, মাটন, আলু (আলু ওয়ালা), ডিম (আন্ডে ওয়ালা), বা মসুর (ডাল) দিয়ে তৈরি করা যায়। গরুর মাংস এবং ডিমের রেসিপিটি সর্বাধিক জনপ্রিয়, বিশেষত রাস্তার বিক্রেতাদের মাঝে।

আরো দেখুন
---------

* আলু টিক্কি
* চাপলি কাবাব
* ছোলা ভাটোরা

তথ্যসূত্র
---------

1. ↑  "The Street Favourite: Bun Kebabs - The Express Tribune"। ৮ জুন ২০১০।
2. ↑  OA (৫ এপ্রিল ২০১৫)। "The battle of cuisines: Bun kebab vs burger"।
3. 1 2  Esteves, Lesley A. (২০১৮)। "Food court of Bhopal" (ইংরেজি ভাষায়)। Outlook Traveller। সংগ্রহের তারিখ ১৫ মার্চ ২০২০।
4. 1 2  "Chatori Gali Bhopal" (ইংরেজি ভাষায়)। Bhopale.com। ২৯ জানুয়ারি ২০১৬। ৩ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৫ মার্চ ২০২০।
5. 1 2  Akhoury, Anshul। "Bhopal – A Heaven For The Food Lovers" (ইংরেজি ভাষায়)। Tripto। সংগ্রহের তারিখ ১৫ মার্চ ২০২০।
6. 1 2 3 4  Narwani, Deepa। "Street food for the soul"। *Khaleej Times*। সংগ্রহের তারিখ ২০১৯-০১-১২।
7. 1 2  OA (২০১৫-০৪-০৫)। "The battle of cuisines: Bun kebab vs burger"। *DAWN.COM* (ইংরেজি ভাষায়)। সংগ্রহের তারিখ ২০১৯-০১-১২।
8. ↑  Zubair, Saad (২০১৭-১২-০৩)। "11 Of The Best Bun Kababs For The Ultimate Street Food Experience In Karachi"। *MangoBaaz*। সংগ্রহের তারিখ ২০১৯-০১-১২।

বহিঃসংযোগ
---------


উইকিমিডিয়া কমন্সে **বান কাবাব** সংক্রান্ত মিডিয়া রয়েছে।
**সুগাথাদাসা স্টেডিয়াম** শ্রীলংকার কলম্বোতে অবস্থিত একটি বহুমুখী স্টেডিয়াম। এটি বর্তমানে ফুটবল, রাগবি এবং অ্যাথলেটিক্সের জন্য ব্যবহৃত হয়। স্টেডিয়ামের ধারণক্ষমতা ২৫,০০০।

ইতিহাস
------

কলম্বোর মেয়র (১৯৫৬-৫৭, ১৯৬৩-৬৫), দেশটির প্রথম ক্রীড়া প্রতিমন্ত্রী (১৯৬৬-১৯৭০) এবং জাতীয় অলিম্পিক এবং কমনওয়েলথ গেমস কমিটির চেয়ারম্যান ভি.এ. সুগাথাদাসা প্রাথমিকভাবে স্টেডিয়ামটি নির্মাণের কথা উত্থাপন করেন। ১৬ জানুয়ারি ১৯৫৭ সালে স্টেডিয়ামটির নির্মাণ শুরু হয় এবং ১৬ ডিসেম্বর ১৯৬২ সালে নির্মাণ কাজ সমাপ্ত হয়।

১৯৯১ সালে, ১৯৯১ দক্ষিণ এশীয় গেমসের জন্য মিত্সুইই কোম্পানির দ্বারা এখানে একটি ইনডোর স্টেডিয়ামটি নির্মিত হয়।

স্টেডিয়ামের ব্যবহার
--------------------

সুগাথাদাসা স্টেডিয়ামে ১৯৯১ ও ২০১৬ সালের দক্ষিণ এশীয় গেমস অনুষ্ঠিত হয়। এখানে ২০১০ এএফসি চ্যালেঞ্জ কাপের বেশিরভাগ ম্যাচ খেলা হয়। ২০১০ সালের আইএফএ পুরস্কারের অনুষ্ঠান এখানে অনুষ্ঠিত হয়। ২০১২ সালে স্টেডিয়ামটি এলিট ফুটবল লীগ অব ইন্ডিয়ার মূলঘর ছিল। ২০০২ সালে এখানে এশিয়ান অ্যাথলেটিক্স চ্যাম্পিয়নশিপ আয়োজন করা হয়।

তথ্যসূত্র
---------

1. ↑  "SUGATHADASA NATIONAL SPORTS COMPLEX AUTHORITY"। *www.sportsmin.gov.lk*। ২০১৫-১০-২৩ তারিখে মূল থেকে আর্কাইভ করা। সংগ্রহের তারিখ ২০১৫-১০-১০।
2. ↑  "সংরক্ষণাগারভুক্ত অনুলিপি"। ২১ জুন ২০১৮ তারিখে মূল থেকে আর্কাইভ করা। সংগ্রহের তারিখ ১১ জুলাই ২০১৯।

প্রবেশদ্বার: শ্রীলঙ্কা
গুস্তাভ ডোরে দ্বারা পো'র "দ্য রেভেন"-এর একটি চিত্র
**লোমহর্ষক কল্পকাহিনী** (বা *হরর ফিকশন*) কল্পসাহিত্যের একটি শাখা যেখানে পাঠক বা দর্শকে ভয় পাওয়ানোই হয় প্রধান লক্ষ্য। ঐতিহাসিকভাবে এই *ভয়* মানুষের দৈনন্দিন জীবনের অতিলৌকিক কল্পনা থেকে সঞ্জাত। ১৯৬০-এর দশক থেকে যেকোনো অস্বাভাবিক, বীভৎস, পরাবাস্তব, অথবা বিশেষভাবে রহস্যময় বা ভীতিপ্রদ বিষয়ভিত্তিক সৃষ্টিকর্মই *হরর* নামে আখ্যাত হয়ে আসছে। লোমহর্ষক কল্পকাহিনী প্রায়শই কল্পবিজ্ঞান ও ফ্যান্টাসির সঙ্গে পরস্পর সম্পৃক্ত আকারে লক্ষিত হয়; বর্তমানে তাই এই তিন ধারাকে একত্রে কল্পসাহিত্য ধারার ছত্রতলে আনা হয়েছে।

ভূতগ্রস্থতাকে (haunting) ভৌতিক ও অস্বভাবী সাহিত্যে মূল কাহিনিকাঠামো হিসেবে ব্যবহার করা হয়। হানাবাড়ির কিংবদন্তি তো সাহিত্যের একটি পুরনো থিম। উদাহরণস্বরূপ, the *আরব্যরজনীর* "কাইরেন আলি ও বাগদাদের হানাবাড়ি" গল্পে দেখা যায় জিন পরিপূর্ণ এক হানাবাড়ি। আরব্যরজনীর এই প্রভাব আধুনিক ভৌতিক সাহিত্যেও লক্ষ্য করা যায়, বিশেষত এইচ পি লাভক্র্যাফট রচিত গ্রন্থাবলিতে।

ভীতিপ্রদ সাহিত্যে উৎকর্ষের জন্য একাধিক পুরস্কারও দেওয়া হয়। দ্য হরর রাইটারস অ্যাসোসিয়েশন এই ধারায় শ্রেষ্ঠ কৃতিত্বের জন্য ব্রাম স্টকার অ্যাওয়ার্ড দিয়ে থাকে। এই পুরস্কার দেওয়া হয় বিশিষ্ট ড্রাকুলা-র লেখক তথা বিশিষ্ট ভৌতিক কাহিনিকার ব্রাম স্টকারের নামাঙ্কিত।

আজ ভৌতিক সাহিত্য চলচ্চিত্রেরও অন্যতম জনপ্রিয় ধারা।

আরও দেখুন
---------

* ভৌতিক চলচ্চিত্রের তালিকা
* এইচ পি লাভক্র্যাফট রচিত, *সুপারন্যাচারাল হরর ইন লিটারেচার*, ১৯২৭, সংস্করণ ১৯৩৪, *ড্যাগন অ্যান্ড আদার ম্যাকাবার টেলস* আরখাম হাউস, ১৯৬৫ গ্রন্থে সংকলিত

তথ্যসূত্র
---------

1. ↑  Yuriko Yamanaka, Tetsuo Nishio (২০০৬), *The Arabian Nights and Orientalism: Perspectives from East & West*, I.B. Tauris, পৃষ্ঠা 83, আইএসবিএন 1850437688 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Irwin, Robert (২০০৩), *The Arabian Nights: A Companion*, Tauris Parke Paperbacks, পৃষ্ঠা 290, আইএসবিএন 1860649831 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "সংরক্ষণাগারভুক্ত অনুলিপি"। ১০ মার্চ ২০০৭ তারিখে মূল থেকে আর্কাইভ করা। সংগ্রহের তারিখ ৩০ মে ২০০৯।
4. ↑  Chad Austin। "Horror Films Still Scaring – and Delighting – Audiences"। North Carolina State University News। ২০০৭-০১-০৮ তারিখে মূল থেকে আর্কাইভ করা। সংগ্রহের তারিখ ২০০৬-০১-১৬।

বহিঃসংযোগ
---------

* কার্লিতে Horror fiction (ইংরেজি)
ড্যাজবোগ প্যাটারা
**ড্যাজবোগ প্যাটারা** (ইংরেজি: Dazhbog Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (আগ্নেয় ক্যালডেরা)। ১৯৭৯ সালে ড্যাজবোগের নামাঙ্কিত এই প্যাটারাটির বৃহত্তম আকার প্রায় ১২০ কিলোমিটার এবং এটির স্থানাংক ৫৫°০৮′ উত্তর ৩০১°৩১′ পশ্চিম﻿ / ﻿৫৫.১৩° উত্তর ৩০১.৫২° পশ্চিম﻿ / 55.13; -301.52﻿ (Dazhbog Patera)। আইয়োর কোনও কোনও চিত্রে অন্যান্য আগ্নেয়গিরি ও ভূতাত্ত্বিক বৈশিষ্ট্যগুলির থেকে এই আগ্নেয়গিরিটিকে পৃথক করা কঠিন হয়ে পড়ে। *ভয়েজার* মহাকাশযান থেকে গৃহীত চিত্রগুলিতে এই ক্যালডেরাটিকে ঘিরে থাকা একটি কালচে বর্ণবলয় এবং এটির অন্ধকার লালচে পৃষ্ঠতলের কারণে এই ক্যালডেরাটি বেশ স্পষ্ট। যদিও *গ্যালিলিও* মহাকাশযান থেকে গৃহীত চিত্রগুলিকে এই আগ্নেয়গিরিটি ঠিক কোথায় তা বলে মুশকিল হয়ে পড়ে। এই কারণেই আগ্নেয়গিরিটিকে নিষ্ক্রিয় বলেও সন্দেহ করা হত। কিন্তু ১৯৯৮ সালের জুলাই মাসে হাবল স্পেস টেলিস্কোপ নিকমোস যন্ত্র ব্যবহার করে ড্যাজবোগে একটি হটস্পট চিহ্নিত করেছে।

তথ্যসূত্র
---------

1. ↑  টেমপ্লেট:GPN

| * দে
* স
আইয়ো |
| --- |
| মূল নিবন্ধ | 
* আইয়ো
* আইয়োতে অগ্ন্যুৎপাত
* আইয়োর পর্বতসমূহ
* আইয়ো অভিযান

 |  |
| ভূতত্ত্ব | 

|  |  |
| --- | --- |
| তালিকা | 
* অঞ্চল
* পর্বত
* অগ্ন্যুৎপাতের বৈশিষ্ট্য
* চতুর্ভূজ ক্ষেত্র

 |
| প্যাটারা | 
* আহ পেকু
* আমাতেরাসু
* আশা
* বব্বর
* ড্যাজবোগ
* এস্তান
* ফুচি
* গিশ বার
* কামি-নারি
* কিনিচ আহাউ
* লোকি
* মানুয়া
* মাউই
* মিথ্রা
* মোনান
* পিল্লান
* প্রমিথিউস
* পেরুন
* রা
* রেইডেন
* শাংগো
* স্বারোগ
* তাওহাকি
* থোমাগাতা
* টুপান
* ত্বষ্টৃ
* ভিরাকোচা

 |
| পর্বতসমূহ | 
* ইজিপ্ট
* ইউবোয়া
* সিলপিয়াম
* টোহিল

 |
| লাভা প্রবাহ বা প্রণালী | 
* তাওহাকি

 |
| আগ্নেয়গিরি | 
* আমিরানি
* মাসুবি
* পেলে
* প্রমিথিউস
* সার্ট
* থর
* জামামা

 |
| ফ্লুকটাস | 
* কানেহেকিলি ফ্লুকটাস

 |
| সমভূমি ও মালভূমি | 
* দানিউব প্লেনাম

 |

 |
| অভিযান | 

|  |  |
| --- | --- |
| অতীত | 
* পাইয়োনিয়ার কর্মসূচি
	+ *পায়োনিয়ার ১০*
	+ *পায়োনিয়ার ১১*
* ভয়েজার কর্মসূচি
	+ *ভয়েজার ১*
	+ *ভয়েজার ২*
* *গ্যালিলিও*
* *ক্যাসিনি*
* *নিউ হোরাইজনস*

 |
| সাম্প্রতিক/সচল | 
* *জুনো*

 |
| পরিকল্পিত | 
* *ইউরোপা ক্লিপার*
* *জ্যুস*

 |
| প্রস্তাবিত | 
* আইয়ো ভলক্যানো অবজার্ভার

 |
| বাতিল/ধারণাকৃত | 
* জুপিটার আইসি মুনস অরবিটার
* জুপিটার ইউরোপা অরবিতার
* জুপিটার ম্যাগনেটোস্ফেরিক অরবিটার
* ফায়ার

 |

 |
মানচিত্রমানচিত্র
**মানিকহাট ইউনিয়ন** বাংলাদেশের রাজশাহী বিভাগের পাবনা জেলার সুজানগর উপজেলা একটি ইউনিয়ন।

ইতিহাস
------

মানিকহাট ইউনিয়ন ১৮টি গ্রাম ও ১৬টি মৌজা নিয়ে গঠিত। এই এলাকার প্রধান পেশা হল কৃষি। ইউনিয়নের দক্ষিণে পদ্মা নদী এবং উত্তরে গাজনার বিল আছে যার সৌন্দর্য উপভোগ করতে প্রচুর মানুষের সমাগম হয়।

অবস্থান
-------

ইউনিয়ন পরিষদ
-------------

খেতুপারা গ্রামের বিল খেতুপারা সরকারী প্রাথ্যমিক বিদ্যালয় সংলগ্ন স্থানে দুইটি বড় দালানে স্থায়ী ভাবে মানিকহাট ইউনিয়নের ইউনিয়ন পরিষদ স্থাপিত হয়েছে ।

যোগাযোগ ব্যবস্থা
----------------

অত্র অঞ্চলের যোগাযোগ ব্যবস্থা ভালো । পাকা রাস্তা রয়েছে ৩৫ কিমিঃ ও কাঁচা রাস্তা রয়েছে ৪০ কিমিঃ ।

রাস্তা ঘাট
----------

হাট বাজার
---------

এই ইউনিয়নে কয়েকটি হাট আছে। তার মধ্যে উল্লেখযোগ্য 

১। বোনকোলা হাট
২। মানিকহাট হাট 

ও কয়েকটি বাজার রয়েছে

১। বোনকোলা হাজীর বাজার
২। ভিটবিলা বাজার
৩। উলাট বাজার
৪। মোমিনপাড়া সাপ্তাহিক বাজার

শিক্ষা প্রতিষ্ঠান
-----------------

এই ইউনিয়নে ৪ টি ডিগ্রি কলেজ,৬ টি মাধ্যমিক বিদ্যালয়,১১ টি সরকারী প্রাথ্যমিক বিদ্যালয় রয়েছে

**ডিগ্রি কলেজ সমুহঃ**

১। সেলিম রেজা হাবিব ডিগ্রি কলেজ

২। জাকিয়া হাবিব কৃষি কলেজ

৩। হবিবুর রহমান টেকনিক্যাল ও বিজনেস ম্যানেজম্যান্ট কলেজ

৪। উলাট সিদ্দিকীয়া ফাযিল(ডিগ্রি) মাদরাসা

**উচ্চ মাধ্যমিক বিদ্যালয় সমুহঃ**

১। বোনকোলা হাইস্কুল এন্ড কলেজ

২। বোনকোলা গার্লস স্কুল

৩। মানিকহাট হাই স্কুল

৪। উলাট সিদ্দিকীয়া ফাযিল মাদরাসা

৫। মালিফা হাই স্কুল

৬। মাছপারা গার্লস স্কুল

দর্শনীয় স্থান
--------------

মানিকহাট ইউনিয়নে দর্শনীয় স্থান হিসাবে শোভা পেযেছে বিল গাজনার একাংশ। যেখানে প্রচুর মানুষ এর সৌন্দর্য্য উপভোগ করতে আসেন। অন্য একটি হলো আত্রাই নদীর অববাহিকা এবং মানিকহাট ইউনিয়নের কূল ঘেঁষেই চলে গেছে পদ্মা নদী । সেখানেও উপভোগ্য রয়েছে অনেক কিছু ।

ব্যাংক ও এনজিও
--------------

ব্যাংকের মধ্যে রয়েছেঃ

১। রাজশাহী কৃষি উন্নয়ন ব্যাংক,বোনকোলা শাখা

২। গ্রামীণ ব্যাংক,বোনকোলা

৩। ইসলামী ব্যাংক এজেন্ট শাখা,বোনকোলা

এবং এনজিও সংস্থা গুলো

১। আশা

২। গ্রামীণ ব্যাংক

৩। সিসিডিএ

৪। পপি ই

ধর্ম ও ধর্মীয় উৎসব
-------------------

খাদ্য
-----

তথ্যসূত্র
---------

1. ↑  "সুজানগর উপজেলা - বাংলাপিডিয়া"। *bn.banglapedia.org*। সংগ্রহের তারিখ ২০১৯-০৯-১৬।
2. ↑  "সুজানগর উপজেলা"। *sujanagar.pabna.gov.bd*। সংগ্রহের তারিখ ২০১৯-০৯-১৬।
3. ↑  "একনজরে ইউনিয়ন পরিচিতি"। ২৮ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ২৮ আগস্ট ২০১৯।
4. ↑  "মানিকহাটের এনজিও"। ২৮ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ২৮ আগস্ট ২০১৯।
5. ↑  "মানিকহাটের ব্যাংকসমূহ"। ২৮ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ২৮ আগস্ট ২০১৯।
**বলাসনা রাজ্য** ছিলো ব্রিটিশ শাসিত ভারতে অবস্থিত একটি অ-তোপ সেলামী পঞ্চম শ্রেণীর ক্ষুদ্র দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা, পশ্চিম ভারত ও গুজরাত রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী ছিলো বলাসনা গ্রামে, যা বর্তমানে গুজরাত রাজ্যের মেহসানা জেলায় অবস্থিত৷

ইতিহাস
------

ইদার রাজ্যর মহারাজা বিরামদাসজীর পুত্র গোপালদাসজী এই রাজ্যের প্রতিষ্ঠা করেন৷ রাজ্যটি ৫৪ বর্গ কিলোমিটার বা ২১ বর্গমাইল ক্ষেত্রফল জুড়ে বিস্তৃত ছিলো এবং ১৯২২ খ্রিস্টাব্দের জনগণনা অনুসারে এর জনসংখ্যা ছিলো ৩৫৪৯ জন৷ ঐ বছর রাজ্যটির রাজস্বে পরিমান ছিলো ৫,৯৫৩ ভারতীয় মুদ্রা, যার ২৮০ ভারতীয় মুদ্রা কর হিসাবে বরোদা রাজ্যকে দেওয়া হতো৷ ১৯৪৭ খ্রিস্টাব্দে ভারতের স্বাধীনতা লাভের পর বলাসনা রাজ্যের শেষ শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷ ১৯৬০ খ্রিস্টাব্দে বোম্বে রাজ্য দ্বিখণ্ডিত হয়ে মহারাষ্ট্র এবং গুজরাত প্রদেশ গঠন করলে পূর্বতন এই দেশীয় রাজ্যটি গুজরাত প্রদেশের অংশীভূত হয়।

### শাসকবর্গ

বলাসনা দেশীয় রাজ্যের শাসকগণ রাঠোর রাজবংশীয় এবং তারা ১৮১২ এর পরে ঠাকুর সাহেব উপাধিতে ভূষিত হতেন৷

#### রাও

* .... - ১৮১২ : গোপালদাসজী বিরামদাসজী

#### ঠাকুর সাহেব

* ১৮১২ - ১৮৫০ : নাথুসিংজী
* ১৮৫০ - ১৮৮০ : শ্রীমানসিংজী
* ১৮৮১ - ১৯২৬ : হামিরসিংজী
* ১৯২৬ – ১৯৪৭  : শিবসিংজী

তথ্যসূত্র
---------

1. ↑  Imperial Gazetteer of India, v. 17, p. 384.
2. ↑  Princely States of India
3. ↑  Wiki Source, *White Paper on Indian States (1950)/Part 4/Instrument of Accession* উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "VIJAYNAGAR"। ১৯ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৪।
5. ↑  "Indian Princely States K-Z"। *www.worldstatesmen.org*। সংগ্রহের তারিখ ২০১৯-০৮-১৭।
উপমহাদেশে **ঢালী** একটি অত্যন্ত অভিজাত বংশ। তবে এ বংশ হিন্দু ও মুসলিম উভয় ক্ষেত্রে ব্যবহার হতে দেখা যায়।কীভাবে ঢালী বংশের নামকরণ হয় তা নিশ্চিতভাবে জানা যায় না। তবে যতদূর জানা যায়, বহুকাল আগে ইরান থেকে এ ভারত উপমহাদেশে যুদ্ধের জন্য কোনো এক রাজার ফরমায়েশে কিছু সংখ্যক সৈন্য পাঠানো হয়, যারা ঢাল তলোয়ারের যুদ্ধে ঢাল নিয়ে যুদ্ধ মোকাবিলা করতে পারদর্শী ছিলো। এরপর এরা যখন ওই রাজার হয়ে যুদ্ধে জয়লাভ করে তখন তাদেরকে পুরষ্কার স্বরুপ এ উপমহাদেশেই থাকার জন্য জমি ও বিবাহের জন্য পাত্রী দান করা হয়। এরপর তারা এখানে স্থায়ীভাবে বসবাস শুরু করে। তখন থেকেই এ ঢালী পরিবারের জন্ম। এছাড়াও ঢালীরা প্রভাবশালী হওয়ায় অনেকেই এ বংশ পদবী নিয়ে বিভিন্ন ধরনের কথা বলে থাকেন যার বেশিরভাগই অযৌক্তিক। ঢালী বংশের লোকজন যে যুদ্ধের সাথে জড়িত ছিলেন তার প্রমাণ পাওয়া যায় *যশোহর-খুলনার ইতিহাস - দ্বিতীয় খণ্ড*-তে, "এই সকল ঢালী সৈন্য কোন বাধা বিপত্তি মানিত না, প্রাণপাত করিয়াও যুদ্ধ করিত। খান জাহান আলীর পদাতিক সৈন্যের মত ইহাদিগেরও কোদাল বা কুঠার অস্ত্রমধ্যে গণ্য হইত। উহারা জঙ্গল কাটিত, গড় কাটিত এবং খাল নালা বাঁধিয়া পুল প্রস্তুত করিয়া চলিত। ইহার যুদ্ধক্ষেত্রে যেমন অদম্য যোদ্ধা, তেমনি জঙ্গলে কাঠুরিয়া, জলে নৌকার দাড়ী এবং পথে কোড়াদারের কাজ করিত। প্রতাপের পতনের পর এই সকল সৈন্য ও তাহাদের কার্য-প্রণালী দেশমধ্যে ব্যাপ্ত হইয়া পড়িয়াছিল। এই ঢালী সৈন্য প্রতাপাদিত্যের এক প্রধান অবলম্বন এবং তাহার সৈন্য গঠন-প্রণালীর প্রথম ও প্রধান বিশেষত্ব।"
**সুগন্ধা** (৮৮৩ - ৯১৪) দশম শতাব্দীতে উত্তর ভারতীয় উপমহাদেশে কাশ্মীরের শাসক ছিলেন।

জীবনী
-----

কাশ্মীরের রাজা শংকরবর্মণের সাথে বিবাহ বন্ধনে আবদ্ধ হওয়ার মাধ্যমে সুগন্ধা ৮৮৫ থেকে ৯০২ সাল পর্যন্ত কাশ্মীরের রানি ছিলেন। তিনি ৯০২ থেকে ৯০৪ সালের মধ্যে তার পুত্র রাজা গোপালবর্মণের শাসনের সময় কাশ্মীরের রানী রিজেন্ট হিসাবে দায়িত্ব পালন করেছিলেন। ৯০৪ সালে যখন সিংহাসনের সমস্ত উত্তরসূরি মারা গিয়েছিলেন, তখন তিনি কাশ্মীরের রানী শ্রী সুগন্ধা দেব হিসাবে নিজেকে সিংহাসনের অধিকারী ঘোষণা করেছিলেন। ৯০৬ সালে তান্ত্রিনরা (কাশ্মীরের একটি গোষ্ঠী) তাকে ক্ষমতাচ্যুত করে এবং তারা পার্থকে রাজা হিসাবে নিযুক্ত করে। সুগন্ধা কাশ্মীরের সিংহাসন দাবি করতে থাকেন এবং হাসকাপুরায় (বর্তমান উশকুর, বারামুল্লা) বসবাস করতে ফিরে আসেন। ৯১৪ সালে তিনি পার্থ ও তান্ত্রিনদের বিরুদ্ধে যুদ্ধে যান, কিন্তু কারারুদ্ধ হন এবং পরে নিসপালক বিহার নামে একটি বৌদ্ধ বিহারে নিহত হন।

রানী স্ত্রী
-----------

সুগন্ধা ছিলেন কাশ্মীরের নিকটবর্তী একটি রাজ্যের রাজা স্বামিরাজের কন্যা। সুগন্ধা শঙ্করবর্মণের সাথে বিবাহ বন্ধনে আবদ্ধ হন, যিনি ৮৮৫ খ্রিস্টাব্দ থেকে ৯০২ খ্রিস্টাব্দ পর্যন্ত কাশ্মীরের রাজা হিসাবে রাজত্ব করেছিলেন। সুরেন্দ্রবতী সহ তাঁর আরও কমপক্ষে তিনটি স্ত্রী ছিলেন, তবে সুগন্ধা তাঁর রানি স্ত্রী হিসাবে কাজ করেছিলেন।  
শঙ্করবর্মণ ৯০২ সালে উরুশায় (বর্তমান হাজারা, পাকিস্তান) একটি অসফল বিজয় থেকে ফেরার সময় আকস্মিক একটি তীরের আঘাতে মারা যান, যেখানে সুগন্ধাও তাঁর সাথে ছিলেন। তাঁর মৃত্যুর পরে, তাঁর পুত্র গোপালবর্মণ তাঁর স্থলাভিষিক্ত হন। শংকরবর্মণের কিছু রানি এবং দাসী সতী পালন করে মারা গেলেও, ডোভাগার রানী সুগন্ধা গোপালবর্মণের রানি মা এবং রিজেন্ট হিসাবে কাজ করার জন্য এটি প্রত্যাখ্যান করেছিলেন। শঙ্করবর্মণের শেষকৃত্য সম্পন্ন হওয়ার পরে, গোপালবর্মনকে কাশ্মীরের রাজা হিসাবে মুকুট দেওয়া হয়েছিল।

তথ্যসূত্র
---------

1. ↑  Stein, Mark Aurel (১৯৮৯a) [1900], *Kalhana's Rajatarangini: a chronicle of the kings of Kasmir, Volume 1* (Reprinted সংস্করণ), Motilal Banarsidass, আইএসবিএন 978-81-208-0369-5 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  Bamzai, P.N.K. (১৯৯৪)। *Culture and Political History of Kashmir: Volume 1*। M.D. Publications। পৃষ্ঠা 139–140। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**মানুয়েল কার্লোস আরানিয়া** (পর্তুগিজ: *Carlito*, ব্রাজিলীয় পর্তুগিজ: [kˌaɾəlˈitʊ]; ১৭ নভেম্বর ১৮৯৬ – অজানা; **কার্লিতো** নামে সুপরিচিত) একজন ব্রাজিলীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় পাউলিস্তানো এবং ব্রাজিল জাতীয় দলের হয়ে রক্ষণভাগের খেলোয়াড় হিসেবে খেলেছিলেন।

কার্লিতো ১৯১৬ সালে ব্রাজিলের হয়ে আন্তর্জাতিক পর্যায়ে অভিষেক করেছিলেন; ব্রাজিলের জার্সি গায়ে তিনি সর্বমোট ১ ম্যাচে অংশগ্রহণ করেছিলেন। তিনি ব্রাজিলের হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন, যেখানে তিনি তৃতীয় স্থান অধিকার করেছিলেন।

আন্তর্জাতিক ফুটবল
-----------------

কার্লিতো কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে ব্রাজিলের জাতীয় দলে অন্তর্ভুক্ত ছিলেন, তবে তিনি একটি ম্যাচেও অংশগ্রহণ করেননি।

ব্যক্তিগত জীবন
--------------

মানুয়েল কার্লোস আরানিয়া ১৮৯৬ সালের ১৭ই নভেম্বর তারিখে ব্রাজিলের সাও পাওলোতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| ব্রাজিল | ১৯১৬ | ১ | ০ |
| সর্বমোট | ১ | ০ |

তথ্যসূত্র
---------

1. ↑  "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। *RSSSF* (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।
2. ↑  "Brazil - Squad" [ব্রাজিল - দল]। *worldfootball.net* (ইংরেজি ভাষায়)। ২২ ডিসেম্বর ২০২২। ২২ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০২২।

বহিঃসংযোগ
---------

* ওয়ার্ল্ডফুটবল.নেটে মানুয়েল কার্লোস আরানিয়া (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে মানুয়েল কার্লোস আরানিয়া (ইংরেজি) উইকিউপাত্তে এটি সম্পাদনা করুন
**মানিঝা ওয়াফেক** হলেন আফগানিস্তানের একজন উদ্যোক্তা ও নারী অধিকার কর্মী।

কর্মজীবন
--------

অর্থনীতির ছাত্রী মানিঝা ওয়াফেক ২০০২ সাল থেকে দেশটিতে নারীর ক্ষমতায়ন ও লৈঙ্গিক সমতায়ন বিষয়ক বিভিন্ন প্রকল্পের সাথে যুক্ত আছেন। তিনি আফগানিস্তানে প্রশিক্ষণার্থীদের লিঙ্গ ও আইনি কাঠামো বিষয়ক সারগ্রন্থ রচনার সাথে যুক্ত ছিলেন। এছাড়াও নতুন ব্যবসায়ীদের জন্য সারগ্রন্থ রচনা করেছেন তিনি। তিনি নারীদেরকে দেশটির মূলধারায় যুক্ত করতে দেশটির ৫০০ জনেরও অধিক সরকারি কর্মচারীদের প্রশিক্ষণ প্রদান করেছেন। তিনি নারীর অর্থনৈতিক ক্ষমতায়ন প্রতিষ্ঠানের 'ব্যবসার মাধ্যমে শান্তি' কর্মসূচির সাথে দশ বছর যুক্ত ছিলেন। তিনি দেশটির আড়াইশরও অধিক নারী ব্যবসায়ীদের প্রশিক্ষণ প্রদান করেছেন।

২০০৮ সালে কাবুলের একটি পরামর্শক প্রতিষ্ঠানের চারজন নারী পরামর্শকের একজন হিসেবে কাজ করেছেন তিনি। ২০১২ সালে তিনি ও তার বোন সানিয়া ওয়াফেক 'ওয়ান্ডারল্যান্ড উইমেন' নামে একটি পোশাক উৎপাদনকারী প্রতিষ্ঠান প্রতিষ্ঠা করেন। ব্যবসায়ের পাশাপাশি তিনি আফগান উইমেন্স নেটওয়ার্কের এক্সিকিউটিভ বোর্ড মেম্বার হিসেবেও দুই বছর যুক্ত ছিলেন। এছাড়াও তিনি লিডিং এন্টারপ্রেনারস ফর আফগানিস্তান ডেভেলপমেন্ট প্রতিষ্ঠার সাথে যুক্ত ছিলেন। তিনি দেশটিতে নারীর অধিকার প্রতিষ্ঠায় ও নারী পুরুষের বৈষম্য নিরসনে কাজ করে চলেছেন।

তথ্যসূত্র
---------

1. ↑  "Peace Through Business Network's Profile Photo Peace Through Business Network"। *ptbn.org.af*। ২০১৬-১২-২০ তারিখে মূল থেকে আর্কাইভ করা। সংগ্রহের তারিখ ২০১৬-১২-০৮।
2. ↑  "the Institute for Economic Empowerment of Women - Empowering Women All Around the World - Economically | Socially | Politically"। *ieew.org*। সংগ্রহের তারিখ ২০১৬-১২-০৮।
3. ↑  Payne, Amy L. (১ আগস্ট ২০০৮)। "Afghan women business owners learn economic smarts in Midland while teaching truths about their culture"। *M Live*। সংগ্রহের তারিখ ১০ ডিসেম্বর ২০১৬।
4. ↑  "Afghan Sisters Take to the Business of Fashion"। *USAID*। ২০ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১০ ডিসেম্বর ২০১৬।
5. ↑  "Kardan University"। *www.kardan.edu.af*। ২০১৬-১২-২৪ তারিখে মূল থেকে আর্কাইভ করা। সংগ্রহের তারিখ ২০১৬-১২-২৩।
6. ↑  "LEAD"। *lead.org.af*। ২০১৬-১০-১৪ তারিখে মূল থেকে আর্কাইভ করা। সংগ্রহের তারিখ ২০১৬-১২-০৮।
অর্থনীতিতে, লোরেঞ্জ বক্ররেখা আয় বা সম্পদের বণ্টনের একটি গ্রাফিক্যাল উপস্থাপনা। সম্পদ বিতরণের বৈষম্যমূলক প্রতিনিধিত্ব করার জন্য ১৯০৫ সালে ম্যাক্স ও লরেঞ্জ দ্বারা এটি তৈরি করা হয়েছিল।

একটি সাধারণ লরেঞ্জ বক্ররেখা
বক্ররেখাটি হল একটি গ্রাফ যা সামগ্রিক আয় বা সম্পত্তির লোকেদের নিচের x% দ্বারা গৃহীত অনুপাত দেখায়, যদিও এটি একটি সীমিত জনগোষ্ঠীর জন্য কঠোরভাবে সত্য নয়। এটি প্রায়ই আয় বণ্টন প্রতিনিধিত্ব করার জন্য ব্যবহৃত হয়, যেখানে এটি পরিবারের নিচের x% জন্য দেখায়, তাদের মোট আয় কত শতাংশ (y%) আছে। বাড়ির শতাংশ x- অক্ষ উপর অঙ্কিত করা হয়, y- অক্ষ উপর আয় শতাংশ। এটি সম্পদ বণ্টন প্রদর্শন করতে ব্যবহার করা যেতে পারে। এই ধরনের ব্যবহারে, অনেক অর্থনীতিবিদ এটি সামাজিক বৈষম্য একটি পরিমাপ বিবেচনা।

ধারণাটি বাস্তুতন্ত্রের এবং জীববৈচিত্র্যের গবেষণার ক্ষেত্রে বৈষম্যকে বর্ণনা করার জন্য উপযোগী, যেখানে প্রজাতির সংযোজনীয় অনুপাত ব্যক্তিদের সংখ্যার অনুপাতের বিরুদ্ধে পরিকল্পিত হয়। এটি ব্যবসায়িক মডেলিংয়েও ব্যবহারযোগ্য: উদাহরণস্বরূপ, ভোক্তা অর্থায়নে, সর্বাধিক ঝুঁকির স্কোরিংয়ের লোকেদের x% এর বিয়োগফলের প্রকৃত শতাংশ y শতাংশের পরিমাপ করা।
**ফিতেপলাশ** (বৈজ্ঞানিক নাম: *Loxura atymnusa(Cramer)*) এক প্রজাতির ছোট আকারের প্রজাপতি যার শরীর এবং ডানা উজ্জ্বল সোনালী কমলা বর্ণের এবং ডানার শীর্ষে কালো সীমারেখা দেখা যায়। এরা লাইসিনিডি পরিবার এবং থেকেলিনি উপগোত্রের সদস্য। এদের এক জোড়া লেজ দেখা যায়।

আকার
----

ফিতেপলাশ এর প্রসারিত অবস্থায় ডানার আকার ৩৬-৪০মিলিমিটার দৈর্ঘ্যের হয়।

উপপ্রজাতি
---------

ভারতে প্রাপ্ত ফিতেপলাশ এর উপপ্রজাতিসমূহ হল-

* *Loxura atymnus atymnus* Stoll, 1780 – Sahyadri Yamfly
* *Loxura atymnus continentalis* Fruhstorfer, 1912 – Continental Yamfly
* *Loxura atymnus prabha* Moore, 1877 – Andaman Yamfly
* *Loxura atymnus nicobarica* Evans, 1932 – Nicobar Yamfly

বর্ণনা
------

প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

পিছনের ডানায় টর্নাস অংশ বিস্তৃত হয়ে লম্বা একটি লেজ এর আকার ধারণ করেছে। যার অগ্রভাগ সাদা। ডানার নিম্নতল সর্বাংশেই সমান কমলা হলুদের সংমিশ্রণ। সাব-বেসাল অঞ্চলে কয়েকটি কমবেশী স্পষ্ট কালো ছড়ানো ছোপ বিদ্যমান। পোস্ট-ডিসকাল অংশে বাইরের দিকে বাঁকানো ও ছোট ছোট ছোপ দ্বারা গঠিত একটি অস্পষ্ট বন্ধনী চোখে পড়ে উভয় ডানায় । পুরুষ এবং স্ত্রী উভয়েরই ডানার উপরিভাগ কমলা, চওড়া কালো প্রান্তরেখাযুক্ত। অ্যপেক্স অংশটি কালো। সামনের ডানার উপরিভাগে প্রান্তিক কালো কালো রেখাটি সরু এবং অনেকক্ষেত্রে অনুপস্থিত। স্ত্রী নমুনাতে পিছনের ডানার উপরিতল অপেক্ষাকৃত কালচে।

আচরণ
----

এরা সাধারণত দূর্বল,মন্থন এবং ঢেউ খেলানো উড়ান দেয়। ফুলের মধু খেতে সচরাচর দেখা যায় না। কম উচ্চতার স্যাঁতস্যাঁতে জঙ্গল বিশেষতঃ বাঁশ ঝোপে,ঝর্নার ধারে এদের দেখা মেলে। ফাঁকা জায়গায় এদের পাওয়া দূর্লভ।পুরুষ দের ভিজে মাটিতে বসে জলপান করতে দেখা যায়। ফিতেপলাশদের রৌদ্র পোহানোর প্রতি আসক্তি আছে।

### মধু সংগ্রহকারী উদ্ভিদ

ফিতেপলাশ দের Dioscorea pentaphylla, Smilax Spp. ইত্যাদি উদ্ভিদের ফুলের মধু পান করতে দেখা যায়।

বৈশিষ্ট্য
---------

### ডিম

### শূককীট

ফিতেপলাশ এর শুককীট গুলি চ্যাপ্টা ধরনের এবং ফ্যাকাশে সবুজ বর্ণের হয়। দেহখন্ডের ওপর দিকে লালচে খয়েরি অথবা গোলাপী রঙ ঘেষা দাগ দেখা যায়।

#### আহার্য উদ্ভিদ

এই শূককীট কাঁটা আলু (*Dioscorea pentaphylla*), *Smilax zeylanica* গাছের পাতার রসালো অংশ আহার করে।

### মূককীট

চিত্রশালা
---------

* সংগমরত অবস্থাসংগমরত অবস্থা
* শূককীটশূককীট

তথ্যসূত্র
---------

1. ↑  "*Loxura atymnus Stoll, 1780 – Yamfly*"। সংগ্রহের তারিখ ১ এপ্রিল ২০১৭।
2. ↑  Mitra, Bulganin; Panja, Balaram; Jana, Samik (২০২২)। *Butterflies of Sundarbans* (1 সংস্করণ)। Kolkata: Ramakrishna Mission Vivekananda Centenary College, Rahara। পৃষ্ঠা 23। আইএসবিএন 978-81-957412-1-2।
3. ↑  বসু রায়, অর্জন; বৈদ্য, সারিকা; রায়, লিপিকা। *সুন্দরবনের কিছু পরিচিত প্রজাপতি* (মার্চ ২০১৪ সংস্করণ)। সুন্দরবন জীবপরিমণ্ডল,Department of Forest Government of West Bengal। পৃষ্ঠা ২৯।
4. ↑  Kunte, Krushnamegh (২০১৩)। *Butterflies of The Garo Hills*। Dehradun: Samrakshan Trust, Titli Trust and Indian Foundation of Butterflies। পৃষ্ঠা 66।
5. ↑  Basu Roy, Arjan; Das, Rudra Prasad; Mukherjee, Prosanta (২০১৩)। A Pictorial Guide Butterflies of Bengal Plains। Kolkata: Nature mates-Nature Club। পৃষ্ঠা ৪৭। আইএসবিএন 81-903524-5-8।
6. 1 2  Dāśagupta, Yudhājit̲̲̲̲̲̲a (২০০৬)। *Paścimabaṅgera prajāpati* (1. saṃskaraṇa. সংস্করণ)। Kalakātā: Ānanda। পৃষ্ঠা ১৪৬। আইএসবিএন 81-7756-558-3।

বহিঃসংযোগ
---------


উইকিমিডিয়া কমন্সে **ফিতেপলাশ** সংক্রান্ত মিডিয়া রয়েছে।
আন্তর্জাতিক মুষ্টিযুদ্ধ সংস্থা (শৌখিন)-এর দ্বারা সংজ্ঞায়িত পূর্ণ-আকারের প্রতিযোগিতামূলক মুষ্টিযুদ্ধ মঞ্চ
**মুষ্টিযুদ্ধের মঞ্চ** মুষ্টিযুদ্ধ খেলার জন্য ব্যবহৃত নির্দিষ্ট আয়তনের একটি দড়ি ঘেরা উঁচু মঞ্চকে বোঝানো হয়। একটি আধুনিক মুষ্টিযুদ্ধ মঞ্চ ভূমি থেকে উত্থিত একটি বর্গাকৃতি পাটাতন যার চার কোণায় চারটি খুঁটি থাকে। প্রতিটি খুঁটি থেকে পাশের খুঁটি পর্যন্ত চারটি সমান্তরাল দড়ি টার্নবাকল নামক স্ক্রুয়ের সাহায্যে টানটান করে লাগিয়ে মুষ্টিযুদ্ধক্ষেত্রের সীমানা নির্ধারণ করা হয়।

নির্মাণ
-------

বিশ্বে একাধিক পেশাদার মুষ্টিযুদ্ধ সংস্থা বিদ্যমান, তাই মুষ্টিযুদ্ধের মঞ্চের নির্মাণ সংক্রান্ত আদর্শগুলিও ভিন্ন ভিন্ন হয়ে থাকে। সাধারণত একটি আদর্শ মঞ্চ প্রতি পার্শ্বে ১৬ থেকে ২০ ফুট দীর্ঘ হয়। দড়ির বাইরে আরও ২ ফুট খালি স্থান রাখা হয়। মঞ্চটি ভূমি থেকে ৩ থেকে ৪ ফুট উঁচুতে থাকে। এটির উপরে প্রায় ১ ইঞ্চি পুরু গদি থাকে এবং তার উপরে ক্যানভাসের কাপড়ের আবরণ দেওয়া থাকে। দড়িগুলির ব্যাস প্রায় ১ ইঞ্চি এবং এগুলি পাটাতন থেকে ১৮, ৩০, ৪২ ও ৫৪ ইঞ্চি উচ্চতায় টানা থাকে। খুঁটিগুলি পাটাতন থেকে ৫ ফুট উচ্চতাবিশিষ্ট হয়। রশিগুলি একে অপরের সাথে স্পেসার দ্বারা সংযুক্ত থাকে যাতে সেগুলি একে অপরের থেকে দূরে না সরে যায়।

মঞ্চে যেন সর্বোচ্চ পরিমাণ আলোকসম্পাত হয়, আলোকসম্পাতের কারণে উত্তাপের পরিমাণ যেন সর্বনিম্ন হয়, এবং মঞ্চের আশেপাশে যেন আলো না পড়ে, সে ব্যাপারগুলিও নির্মাণের সময় মাথায় রাখা হয়।

মুষ্টিযুদ্ধের মঞ্চের সাথে কুস্তির মঞ্চের সাদৃশ্য থাকলেও দ্বিতীয়টিতে তিনটি দড়ি ব্যবহার করা হয় এবং পাটাতনের মেঝে আরও স্থিতিস্থাপক হয়।

তথ্যসূত্র
---------

1. ↑  Transactions -Illuminating Engineering Society (London, England) - 1952 Volumes 17-18 - Page 178 "There cannot be very many gymnasia where there is not sufficient general lighting to allow practice bouts to take place under perfectly satisfactory conditions. For a big fight, however, the amount of light can hardly be too great, and the heat that goes with these high values of illumination is a discomfort with which the boxers must contend as best they can. The method usually used to confine the light to the ring and give a cut-off as complete as possible at the ringside is illustrated in Fig."
**লোপামুদ্রা** (ইংরেজিঃ Red-base Jezebel) মাঝারি আকারের কালো, হলুদ, সাদা ও লাল রঙে মোড়ানো পিয়েরিডি পরিবারের এক প্রজাতির প্রজাপতি। লোপামুদ্রা সাধারনত দক্ষিণ এশিয়া ও দক্ষিণ-পূর্ব এশিয়ার দেশসমূহে দেখা যায়। এই প্রজাপতির বৈজ্ঞানিক নাম *Delias pasithoe* বা *Delias aglaia aglaia*।

আকার
----

প্রসারিত অবস্থায় লোপামুদ্রার ডানার আকার ৬৮-৮৪ মিলিমিটার দৈর্ঘের হয়।

উপপ্রজাতি
---------

ভারতে প্রাপ্ত লোপামুদ্রা এর উপপ্রজাতি হল- 

* *Delias pasithoe pasithoe* Linnaeus, 1767 – Chinese Red-base Jezebel

বিস্তার
-------

সাধারণত এই জাতীয় প্রজাপতিটি পূর্ব হিমালয়, নেপাল থেকে মায়ানমার, থাইল্যান্ড, মালয়েশিয়া সর্বত্র দেখা যায়। হিমালয়ের ৫০০০ ফুট অবধি এদের পাওয়া যায়। সাধারনত জঙ্গলে এই প্রজাতির প্রজাপতি বেশি দেখা যায়। বাংলাদেশের সিলেট, চট্টগ্রাম ও গাজীপুরের শালবনে এদের দেখা পাওয়া যায়।

Delias pasithoe curasena (লোপামুদ্রা)

বর্ণনা
------

তাইওয়ানের একটি লোপামুদ্রা
পুরুষ ও স্ত্রী উভয় লোপামুদ্রারই পেছনের ডানার মাঝের ও কিনারার কোষগুলো উজ্জ্বল হলুদ রঙের হলেও ডানার তলার বা গোড়ার দিকের কোষগুলো টকটকে লাল হয়। এদের শুঁড়, মাথা, বুক ও পেটের ওপরটা কালো এবং পেটের পাশ ও নিচটা ধূসর-সাদা।

### পুরুষ

পুরুষ লোপামুদ্রা মাঝারি আকারের সামনের ডানার ভিত্তি বা তলার রং কালো হয়।

### স্ত্রী

স্ত্রী লোপামুদ্রার সামনের ডানার ভিত্তি বা তলার রং সাধারনত বাদামি-কালো হয়। এছাড়া এদের ডানা প্রসারিত হলে ৬৯-৯২ মিলিমিটার পর্যন্ত লম্বা হয়। স্ত্রী লোপামুদ্রা জানুয়ারি থেকে মার্চে উজ্জ্বল হলুদ উপবৃত্তাকার ১০-২০ টি ডিম দেয়। এরা সাধারনত গাছের পাতায় ডিম দেয়। ডিম ফুটে লালচে-বাদামি শূককীট বের হয়। শূককীটের দেহের প্রতিটি খণ্ড বরাবর সমান্তরাল হলুদ ব্যান্ড রয়েছে, যাতে শক্ত চুল থাকে। বাইরের দিকের চুলগুলো কালো ও ভেতরের দিকেরগুলো হলুদ।

তথ্যসূত্র
---------

1. ↑  Bingham, C. T. 1907. Fauna of British India. Butterflies. Volume 2
2. 1 2  আ ন ম আমিনুর রহমান (২৩-০৫-২০১৩)। "সুন্দর লোপামুদ্রা"। *দৈনিক প্রথম আলো*। সংগ্রহের তারিখ 2013-05-23।  এখানে তারিখের মান পরীক্ষা করুন: `|তারিখ=` (সাহায্য)[*স্থায়ীভাবে অকার্যকর সংযোগ*]
3. ↑  "*Delias pasithoe Linnaeus, 1767 – Red-base Jezebel*"। সংগ্রহের তারিখ ১৮ অক্টোবর ২০১৬।
4. ↑  Dāśagupta, Yudhājit̲̲̲̲̲̲a (২০০৬)। *Paścimabaṅgera prajāpati* (1. saṃskaraṇa. সংস্করণ)। Kalakātā: Ānanda। পৃষ্ঠা 63। আইএসবিএন 81-7756-558-3।  `|সংগ্রহের-তারিখ=` এর `|ইউআরএল=` প্রয়োজন (সাহায্য)

বহিঃসংযোগ
---------

* Red-base Jezebel mudpuddling


উইকিমিডিয়া কমন্সে **লোপামুদ্রা (প্রজাপতি)** সংক্রান্ত মিডিয়া রয়েছে।

উইকিপ্রজাতিতে-এ বিষয় সম্পর্কিত তথ্য রয়েছে: ***Delias pasithoe***
**মহারানী দাতার কৌর** (জন্ম **বিবি রাজ কৌর নাকাই** ; (১৭৮৪ – ২০ জুন ১৮৩৮) ছিলেন শিখ সাম্রাজ্যের প্রতিষ্ঠাতা মহারাজা রঞ্জিত সিংয়ের রানী এবং সহধর্মিণী, এছাড়াও তিনি শিখ সাম্রাজ্যের উত্তরসূরি মহারাজা খড়ক সিং -এর মাতা ছিলেন। বিবি রাজ কৌর বাহেরওয়াল কালানে শাসক নাকাই সর্দারদের পরিবারে জন্মগ্রহণ করেন। নাকাই মিসল রাজ্য সান্ধু জাটদের দ্বারা প্রতিষ্ঠিত হয়েছিল। তার পিতা ও মাতা ছিলেন যথাক্রমে নাকাই মিসলের তৃতীয় শাসক সর্দার রণ সিং নাকাই এবং সর্দারনি কারমো কৌর। রাজ কৌর ছিলেন তাদের সর্বকনিষ্ঠ এবং একমাত্র কন্যা। সর্দার রণ সিং নাকাই, সর্দার নাথা সিং (মৃত্যু ১৭৬৮) -এর নাতনী ছিলেন কিংবদন্তি হীরা সিং সান্ধু (১৭০৬-১৭৬৭) -এর ভাই। ১৭৪৮ সালে নাকাই মিসলের রাজত্বের প্রতিষ্ঠা হয়। তার তিন বড় ভাই ছিলেন **সর্দার ভগবান সিং** যিনি নাকাই মিসলের চতুর্থ শাসক ছিলেন, **সর্দার জ্ঞান সিং** যিনি নাকাইস এবং **খাজান সিং** যিনি পঞ্চম প্রধান হন।

দাতার কৌর শৈশবে রঞ্জিত সিংয়ের বাগ্দত্তা ছিলেন। জ্ঞান সিং, রাজ কৌর এবং রঞ্জিত সিংয়ের বিবাহের জন্য সম্মত হন এবং ১৭৯২ সালে এই দম্পতি বিবাহবন্ধনে আবদ্ধ হন। ১৭৯৭ সালে ১৬ বছর বয়সী রঞ্জিত সিংয়ের সাথে মুকলাওয়ার সময় দাতার কৌরের বয়স ছিল মাত্র ১২।  এই বিয়ে ছিল শুকেরচাকিয়া মিসল ও নাকাই মিসলের প্রথম রাজনৈতিক জোট। দম্পতি প্রাপ্তবয়স্ক না হওয়ায় আনন্দ করজ পদ্ধতিতে তাদের বাগদান হয়েছিল। রাজনৈতিক কারণে রঞ্জিত সিং বেশ কয়েকবার বিয়ে করলেও দাতার কৌর তার প্রিয় এবং সবচেয়ে সম্মানিত স্ত্রী ছিলেন। তিনি তাকে আদর করে *মাই নাকাইন* বলে সম্বোধন করতেন।

১৮০১ সালে, তিনি রঞ্জিত সিংয়ের উত্তরাধিকারী খড়ক সিংকে জন্ম দেন। তিনি রাজ্যের শাসন বিষয়ে বিশেষ আগ্রহ দেখাতেন এবং মুলতানের যুদ্ধের সময় (১৮১৮) তার পুত্র খড়ক সিং-এর সাথে তিনিও সেনার নেতৃত্ব দেন দেন। তিনি ছিলেন মহারাজা নৌ নিহাল সিং (১৮২১-১৮৪০) এর ঠাকুমা এবং সর্দার কাহান সিং নাকাইয়ের পিসি। দাতার কৌর ১৮৩৮ সালের ২০ জুন শেখুপুরায় তার হাভেলিতে মারা যান।

তার সমাধি রাজকীয় বাগানে অবস্থিত ছিল যা বর্তমানে ইসলামিয়া কলেজ, সিভিল লাইনস, লাহোর মাঠের অংশ।

তথ্যসূত্র
---------

1. ↑  Singh, Patwant; Rai, Jyoti M. (২০০৮-১১-০১)। *Empire of the Sikhs: The Life and Times of Maharaja Ranjit Singh* (ইংরেজি ভাষায়)। Peter Owen Publishers। আইএসবিএন 978-0-7206-1371-1।
2. ↑  Sood, D. R. (১৯৮১)। *Ranjit Singh.*। National Book Trust। ওসিএলসি 499465766।
3. ↑  Suri, Sohan Lal। *Umdat Ul Tawarikh*।
4. ↑  "Malik Tayyab Bhai Pheru, Phool Nagar"। *www.facebook.com* (ইংরেজি ভাষায়)। সংগ্রহের তারিখ ২০২১-০৯-২৭।
5. ↑  Atwal, Priya (২০২০-১১-০১)। "Royals and Rebels"। আইএসবিএন 978-0-19-754831-8। ডিওআই:10.1093/oso/9780197548318.001.0001।
6. ↑  "Malik Tayyab Bhai Pheru, Phool Nagar"। *www.facebook.com* (ইংরেজি ভাষায়)। সংগ্রহের তারিখ ২০২১-০৯-২৭।
7. ↑  Sheikh, Majid (২০২১-০৪-২৫)। "Three Maharanis of the great Sikh Maharajahs"। *DAWN.COM* (ইংরেজি ভাষায়)। সংগ্রহের তারিখ ২০২১-০৯-২৭।
দামানেই মন্দির
**জাতানি** (ইংরেজি: Jatani) ভারতের ওড়িশা রাজ্যের খোরডা জেলার একটি শহর ও পৌরসভা এলাকা।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২০°১০′ উত্তর ৮৫°৪২′ পূর্ব﻿ / ﻿২০.১৭° উত্তর ৮৫.৭° পূর্ব﻿ / 20.17; 85.7। সমুদ্র সমতল হতে এর গড় উচ্চতা হল ৩৬ মিটার (১১৮ ফুট)।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে জাতানি শহরের জনসংখ্যা হল ৫৪,৫৫০ জন। এর মধ্যে পুরুষ ৫২% এবং নারী ৪৮%।

এখানে সাক্ষরতার হার ৭৮%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭২%। সারা ভারতের সাক্ষরতার হার ৫৯.৫%, তার চাইতে জাতানি এর সাক্ষরতার হার বেশি।

এই শহরের জনসংখ্যার ১১% হল ৬ বছর বা তার কম বয়সী।

তথ্যসূত্র
---------

1. ↑  "Jatani"। *Falling Rain Genomics, Inc* (ইংরেজি ভাষায়)। সংগ্রহের তারিখ জানুয়ারি ২৫, ২০০৭।
2. ↑  "ভারতের ২০০১ সালের আদমশুমারি" (ইংরেজি ভাষায়)। ১৬ জুন ২০০৪ তারিখে মূল থেকে আর্কাইভ করা। সংগ্রহের তারিখ জানুয়ারি ২৫, ২০০৭।

*এই নিবন্ধটি ভারতের ওড়িশা রাজ্যের একটি শহরের উপর অসম্পূর্ণ নিবন্ধ। আপনি এটিকে প্রসারণ করায় সাহায্য করতে পারেন।*.
**শশীবালা দেবী**  ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।

জন্ম ও পরিবার
-------------

শশীবালা দেবী ১৮৮৬ সালে জন্মগ্রহণ করেন। তার পিতার নাম চন্দ্রনাথ বাগচী। পিতার আদর্শে প্রভাবিত হয়ে রাজনীতিতে ও সমাজসেবায় যোগ দেন। বার বছর বয়সে লোকনাথ মৈত্রের সাথে তার বিবাহ হয়।

রাজনৈতিক জীবন
-------------

শশীবালা দেবীর পরিবার রাজনৈতিক পরিবার। ১৯৩০ সালে কংগ্রেস-আন্দোলনে তিনি সক্রিয়ভাবে অংশগ্রহণ করেন। এর জন্য তিনি গ্রেপ্তার হন। গান্ধী-আরউইন চুক্তির ফলে তিনি কারাদণ্ডের সময় উত্তীর্ণ হবার পূর্বেই মুক্তি লাভ করেন এবং করাচী-কংগ্রেসে যোগদান করেন। পুনরায় তিনি ১৯৩২ সালে আইন অমান্য আন্দোলনে অংশগ্রহণ করেন। তিনি মোট চারবার কারারুদ্ধ হন। তিনি বঙ্গীয় প্রাদেশিক কংগ্রেসের সদস্য নির্বাচিত হন। নেলী সেনগুপ্তার নেতৃত্বে কলিকাতায় যখন বে-আইনী কংগ্রেসের অধিবেশন অনুষ্ঠিত হয়, সেসময়ে নেলী সেনগুপ্তার গ্রেপ্তারের পরে শশীবালা দেবীর সভানেতৃত্বে কংগ্রেসের অধিবেশন অনুষ্ঠিত হয়। এই স্মৃতিই সম্ভবত তাঁর রাজনৈতিক জীবনে সর্বাপেক্ষা মূল্যবান।

তিনি উত্তরবঙ্গের নারী-আন্দোলনে প্রাণকেন্দ্র ছিলেন। তাঁর কর্মক্ষেত্র কেবলমাত্র রাজসাহী বিভাগের আটটি জেলায় সীমাবদ্ধ ছিল না; ফরিদপুর, কুচবিহার, মেদিনীপুর, খুলনা প্রভৃতি স্থানেও তিনি সফর করেছেন। সবার কাছে তিনি কংগ্রেসী বুড়ামা নামে পরিচিত ছিলেন।

তথ্যসূত্র
---------

1. ↑  কমলা দাশগুপ্ত (জানুয়ারি ২০১৫)। *স্বাধীনতা সংগ্রামে বাংলার নারী, অগ্নিযুগ গ্রন্থমালা ৯*। কলকাতা: র‍্যাডিক্যাল ইম্প্রেশন। পৃষ্ঠা ১১৩-১১৪। আইএসবিএন 978-81-85459-82-0।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
**রব গন্টলেট** (১০ মে ১৯৮৭ – ৯ জানুয়ারি ২০০৯) একজন ইংরেজ অভিযাত্রিক এবং উৎসাহ প্রদানকারী বক্তা। ২০০৬ সালে তিনি সর্বকনিষ্ঠ ব্রিটিশ হিসেবে মাউন্ট এভারেস্ট জয়ের কৃতিত্ব অর্জন করেন।

==শৈশব==গণ্টলেট ইংল্যান্ডের ওয়েস্ট সাসেক্সের পেটওয়ার্থ অঞ্চলে শৈশব অতিবাহিত করেন। ক্রিস্ট হসপিটালে তিনি শিক্ষা লাভ করেন। স্নাতক হবার পর তিনি স্পেনের বিলবাও থেকে তুরস্কের ইস্নানবুল পর্যন্ত রিচার্ড লিবন নামের এক স্কুল বন্ধুর সাথে সাইক্লিং করেন।

এভারেস্ট
--------

২০০৩ সালে কোনরকম পর্বতারোহণের অভিজ্ঞতা ছাড়াই গন্টলেট এবং তার এক স্কুল সহপাঠীজেমস হুপার মাউন্ট এভারেস্টে উঠার সিদ্ধান্ত গ্রহণ করেন। এরপর স্কটল্যান্ড, ফ্রেঞ্চ আল্পসে, পাকিস্তানে এবং নেপালের আমা দাবলামে প্রিশিক্ষণ গ্রহণের পর, ২০০৬ এর ১৭ মে তারা এভারস্ট চূড়ায় সফলভাবে আরোহণ করেন। এর ফলে গন্টলেট সর্বকনিষ্ঠ ব্রিটিশ হিসেবে এভারেস্ট জয়ের গৌরব অর্জন করেন।

মেরু অভিযান
-----------

৮ এপ্রিল ২০০৭ থেকে ৯ অক্টোবর ২০০৮ পর্যন্ত গন্টলেট এবং হুপার পৃথিবীর উত্তর মেরু থেকে দক্ষিণ মেরু পর্যন্ত ১৮০ ডিগ্রী অভিযান করেন। এ অভিযানে তারা কেবল মনুষ্য ও প্রাকৃতিক শক্তি ব্যবহার করেন। এর উদ্দেশ্য ছিল জলবায়ু পরিবর্তনের জন্য সচেতনতা জাগ্রত করা। তারা প্রথমে নিউ ইয়র্কে যান, এরপরে বাইসাইকেলে করে পানামা সিটিতে যান। এরপর ইকুয়েডর থেকে চিলিতে যান। এই অভিযানে তারা ২২,০০০ মেইল অতিক্রম করেন। পরিশেষে তারা ১,৮০০ নটিক্যাল মেইল অত্রিক্রম করে অস্ট্রেলিয়া পৌছেন। 
এই অভিযান দ্য প্রিন্স ট্রাস্টের জন্য অর্থ সংগ্রহের ব্যাপারে সাহায্য ক্রএ। ২০০৮ এর নভেম্বরে গন্টলেট এবং হুপার ন্যাশনাল জিওগ্রাফিক সোসাইটির অ্যাডভেঞ্চারার অফ দ্য ইয়ার পুরস্কারে ভূষিত হন। ওয়াশিংটন ডি.সির ন্যাশনাল জিওগ্রাফিক সোসাইটির সদর দপ্তরে তারা এই পুরস্কার গ্রহণ করেন।

মৃত্যু
------

২০০৯ এর ১০ জানুয়ারি সকালে আল্পস পর্বতমালার চ্যামোনিক্স অঞ্চল থেকে রব গন্টলেট এবং তার সহযোগী জেমস অ্যাটকিনসনের মৃতদেহ উদ্ধার করা হয়। পর্বতারোহণ করতে গিয়ে তারা মৃত্যুমুখে পতিত হন। তারা ফ্রান্সে অবকাশ যাপন করছিলেন।

তথ্যসূত্র
---------

1. ↑  Steve Bird (১২ জানুয়ারি ২০০৯)। "Tributes paid to Rob Gauntlett and James Atkinson, climbers killed in Alpine fall"। Timesonline। সংগ্রহের তারিখ ২০ ফেব্রুয়ারি ২০১১।
2. ↑  David Batty (১১ জানুয়ারি ২০০৯)। "Youngest Briton to climb Everest dies in Alps"। Guardian। সংগ্রহের তারিখ ২০ ফেব্রুয়ারি ২০১১।
3. ↑  "British climbers die in the Alps"। *BBC News*। ১০ জানুয়ারি ২০০৯। সংগ্রহের তারিখ ২০০৯-০১-১১।

বহিসংযোগ
--------

* Gauntlett's Pole to Pole Adventure
১৭৬০ সালে অঙ্কিত পাহাড়ি চিত্রকর্ম যেখানে লোয়াঞ্চারি পরিহিত মহিলাদের দেখা যাচ্ছে
**লোয়াঞ্চারি** বা ***লুয়ানচারি*** (হিন্দি: लोआंचरी) হল ভারতের একটি ঐতিহ্যবাহী জাতিগত পোশাক। লোয়াঞ্চারি পোশাকটির সাধারনত দুটি অংশ থাকে এবং এই দুটি অংশ একসাথে সেলাই করে পোশাকটি প্রস্তুত করা হয়। লোয়াঞ্চারি পোশাকের উর্দ্ধাংশ বা উপরের অংশকে বলা হয় চোলি। চোলিকে কঁচুলী বা ব্লাউজ -এর সাথে তুলনা করা যেতে পারে। লোয়াঞ্চারির নিম্নাংশ বা নিচের অংশ হল লেহেঙ্গা বা লহেংগা। লেহেঙ্গা হল একটি দীর্ঘ ঝুলযুক্ত ঘাঘরা বা স্কার্ট যা ভারতীয় উপমহাদেশের মহিলাদের এক বিশেষ জনপ্রিয় পোশাক। লোয়াঞ্চারি পোশাকের এই দুটি প্রধান অংশ সাধারণত একই প্রকার বস্ত্র থেকে তৈরি করা হয়, কিন্তু কখনো কখনো এই দুই অংশের রং -এর পার্থক্য দেখা যায়। 

লোয়াঞ্চারি পোশাক সাধারণত পাহাড়ি নারীদের দ্বারা পরিধান করা হয়। পুরাকালে ভারতীয় মহিলাদের সাধারন পোশাক ছিল লেহেঙ্গা। লেহেঙ্গার সংগে লোয়াঞ্চারি পোশাকের প্রচুর মিল দেখতে পাওয়া যায়, এমনকি এটি সাধারন লেহাঙ্গার মতোই দেখতে হয়। লোয়াঞ্চারি পোশকের দুটি অংশ অর্থাত উর্দ্ধাংশ ও নিম্নাংশ বেশিরভাগ সময় একই কাপড় থেকে প্রস্তুত হয়। তাই লোয়াঞ্চারি প্রস্তুত করতে বেশ বড়, লম্বা কাপড় দরকার হয়। তথ্য অনুযায়ী, একটি সম্পূর্ণ লুয়ানচারি তৈরি করতে ১৬ থেকে ২১ গজেরও বেশি কাপড় লাগে। হিমাচল প্রদেশে বসবাসকারী এক বিশেষ জনজাতি গোষ্ঠী হল গাদ্দি (গদ্দনিস বা গাদ্দান)। গাদ্দি জনজাতি গোষ্ঠীর মহিলাদের ঐতিহ্যগতভাবে এই পোশাক পরিধান করতে দেখা যায়।

তথ্যসূত্র
---------

1. 1 2  Handa, O. C.; Hāṇḍā, Omacanda (১৯৯৮)। *Textiles, Costumes, and Ornaments of the Western Himalaya - Omacanda Hāṇḍā - Google Books*। আইএসবিএন 9788173870767। সংগ্রহের তারিখ ২০১৩-১০-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Das, Shiva Tosh (১৯৮৭)। *Life Style, Indian Tribes: Locational Practice - Shiva Tosh Das - Google Books*। আইএসবিএন 9788121200585। সংগ্রহের তারিখ ২০১৩-১০-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**মুশাররাফ করিম** (৯ জানুয়ারি, ১৯৪৬ - ১১ জানুয়ারি ২০২০) ছিলেন সত্তর দশকের একজন বাঙালি কবি। তিনি কবিতায় লোকজ শব্দ ব্যবহারের জন্য পরিচিত। এই বাংলাদেশী কবি একাধারে শিশু সাহিত্যিক এবং ঔপন্যাসিক। জীবিকাসূত্রে তিনি সাংবাদিক ছিলেন। শিশুসাহিত্যে বিশেষ অবদানের জন্য তিনি ২০০৩ সালে বাংলা একাডেমি পুরস্কার লাভ করেন।

প্রাথমিক জীবন
-------------

মুশাররাফ করিমের জন্ম ময়মনসিংহের সেহরার বড়বাড়িতে। তার পিতার নাম এম. এ. করিম ও মাতার নাম আমিনা খাতুন।

মুশাররাফ করিম ময়মনসিংহের এডওয়ার্ড ইন্সটিটিউশন থেকে ১৯৬৪ সালে ম্যাট্রিক, নাসিরাবাদ কলেজ থেকে ১৯৬৭ সনে মানবিকে উচ্চ মাধ্যমিক, এবং একই কলেজ থেকে ১৯৭২ সনে স্নাতক পাস করেন। ১৯৭৪ সনে আনন্দমোহন কলেজ ময়মনসিংহ থেকে বাংলায় স্নাতকোত্তর শেষ করেন।

কর্মজীবন
--------

জীবিকাসূত্রে মুশাররাফ করিম সাংবাদিক ছিলেন। সাংবাদিক হিসেবে তিনি বিভিন্ন পত্র-পত্রিকায় চাকরি করেছেন। তবে তিনি সংস্কৃতি মন্ত্রণালয়ের অধীন নেত্রকোণায় অবস্থিত উপজাতীয় কালচারাল একাডমির পরিচালক হিসেবেও দায়িত্ব পালন করেছেন। তিনি ষাটের দশকের আইয়ূববিরোধী আন্দোলনে অংশগ্রহণ করেছিলেন।

মৃত্যু
------

মুশাররাফ করিম দীর্ঘদিন ধরে ডায়াবেটিস ও বার্ধক্যজনিত রোগে ভুগছিলেন। ২০২০ সালের ১১ জানুয়ারি রাত সোয়া ১০টার দিকে চিকিৎসাধীন অবস্থায় ময়মনসিংহের একটি বেসরকারি হাসপাতালে তিনি মৃত্যুবরণ করেন।

নির্বাচিত গ্রন্থতালিকা
----------------------

### কবিতা

* *পাথরের পথে*, (১৯৮২);
* *অন্য এক আদিবাসে* (১৯৮৪);
* *সে নয় সুন্দরী শিরিন* (১৯৮৭);
* *কোথায় সেই দীর্ঘ দেবদারু* (১৯৯০);
* *নিবেদনের গন্ধঢালা* (১৯৯২)
* *অন্তরের ব্যাকুল ব্যাধি* (১৯৯৭)
* *কে আছে, কেউ কি আছে* (২০০২),
* *নির্বাচিত কবিতা* (২০০২)
* *ঘাসের ডগায় হলুদ ফড়িঙ (১৯৯৯)।*

### উপন্যাস

* *পূর্ব-পুরুষগণ* (২০০২)
* *প্রথম বৃষ্টি* (২০০২)
* *স্বপ্নকাব্য*
* *উপন্যাসত্রয়ী* (২০০২)

### শিশুসাহিত্য

* *কোকাকাকা* (১৯৯৫),
* *লেবেনডিশ* (১৯৭৭);
* *ছক্কা মামার গালগল্প* (২০০২);
* *বোগাস ভুত* (২০০২);
* *গু ফর নাতিন* (২০০২);
* *নীলগঞ্জের ভূত*
* *টম সাহেবের অদ্ভুত বারি*
* *নিঝুমপুরের পোড়োবাড়ি*
* *চোরাগুহার রহস্য*
* *ভয়ংকর ছেলেধরা*
* *কিশোর উপন্যাসসমগ্র* (২০০২)

পুরস্কার ও সম্মাননা
-------------------

মুশাররফ করিম ২০০৩ সালে শিশুসাহিত্যে অবদানের জন্য বাংলা একাডেমি পুরস্কার লাভ করেন। এছাড়া, তিনি বাংলা একাডেমির একজন ফেলো ছিলেন।

তথ্যসূত্র
---------

1. 1 2 3 4  সৈয়দ মোহাম্মদ শাহেদ সম্পাদিত, *বাংলা একাডেমী লেখক অভিধান*, বাংলা একাডেমী, ঢাকা, পরিবর্ধিত ও পরিমার্জিত সংস্করণ, সেপ্টেম্বর, ২০০৮, পৃষ্ঠা ২৬৭, আইএসবিএন ৯৮৪-০৭-৪৭২৫-৮
2. ↑  চ্যানেল আই অনলাইন (২০২০-০১-১২)। "কবি মুশাররাফ করিম আর নেই"। *চ্যানেল আই*। ঢাকা: শাইখ সিরাজ।
3. ↑  "পুরস্কারপ্রাপ্ত লেখক তালিকা"। *banglaacademy.org.bd*। বাংলা একাডেমি। ২৭ জুলাই ২০২০ তারিখে মূল থেকে আর্কাইভ করা।
4. ↑  "ফেলোবৃন্দ"। *বাংলা একাডেমি*। ১০ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৩ জানুয়ারি ২০২০।

উইকিমিডিয়া কমন্সে **মুশাররাফ করিম** সংক্রান্ত মিডিয়া রয়েছে।